sagorsarker/bangla-wikipedia huggingface dataset:
নারায়ণহাট ইউনিয়ন

নারায়ণহাট বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
নারায়ণহাট ইউনিয়নের আয়তন ১৪,৮০০ একর (৫৯.৯০ বর্গ কিলোমিটার)।
২০১১ সালের আদমশুমারি অনুযায়ী নারায়ণহাট ইউনিয়নের মোট জনসংখ্যা ৩৩,৭৬৩ জন। এর মধ্যে পুরুষ ১৬,৩৪৭ জন এবং মহিলা ১৭,৪১৬ জন। মোট পরিবার ৬,৭৬২টি।
ফটিকছড়ি উপজেলার উত্তর-মধ্যাংশে নারায়ণহাট ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৯ কিলোমিটার। এ ইউনিয়নের উত্তরে দাঁতমারা ইউনিয়ন, পশ্চিমে বাগানবাজার ইউনিয়ন, দক্ষিণে ভূজপুর ইউনিয়ন এবং পূর্বে খাগড়াছড়ি জেলার মানিকছড়ি উপজেলার বাটনাতলী ইউনিয়ন অবস্থিত।
নারায়ণহাট ইউনিয়ন ফটিকছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ১২টি মৌজায় বিভক্ত। এ ইউনিয়নের গ্রামগুলো হল:
ব্রিটিশ আমলে আনুমানিক ১৯৩৭ সালে প্রথম চট্টগ্রাম মহকুমার অধীন বর্তমান নারায়ণহাট ইউনিয়ন ও দাঁতমারা ইউনিয়ন এ দুটি ইউনিয়ন নিয়ে নারায়ণহাট ইউনিয়ন গঠিত হয়। ঐ সময়ে ইউনিয়ন পরিষদ চেয়ারম্যানকে বলা হতো গ্রাম প্রেসিডেন্ট। ১৯৩৭ সালে এই ইউনিয়নের প্রথম গ্রাম প্রেসিডেন্ট হন মরহুম নাদেরুজ্জামান চৌধুরী। এরপর যথাক্রমে মকবুল আলী সিকদার, বাবু নিবারণ নন্দী, ছালে আহাম্মদ চৌধুরী, বদিউল আলম চৌধুরী গ্রাম প্রেসিডেন্ট হিসেবে দায়িত্ব পালন করেন। পাকিস্তান আমলে ১৯৬০ সালে প্রথম চেয়ারম্যান হিসেবে দায়িত্ব পালন করেন মীর বদরজ্জামান সওদাগর। তিনি এই ইউনিয়নের প্রভূত উন্নতি সাধন করেন। তাঁর পর হাবিবুর রহমান সিকদার এই ইউনিয়নের প্রায় ২৫ বছর চেয়ারম্যান হিসেবে দায়িত্ব পালন করেন। তিনি অত্র ইউনিয়নের একজন প্রভাবশালী চেয়ারম্যান ছিলেন। তাঁর পর যথাক্রমে বাবু মনিন্দ্র লাল দে, একরামুল ইসলাম চৌধুরী তৈফুর, মোহাম্মদ ইব্রাহিম, আবু জাফর মাহমুদ এই ইউনিয়নের চেয়ারম্যান এর দায়িত্ব পালন করেন। বর্তমানে হারুনুর রশীদ ইউনিয়ন পরিষদ চেয়ারম্যান এর দায়িত্ব পালন করছেন।
২০১১ সালের আদমশুমারি অনুযায়ী নারায়ণহাট ইউনিয়নের সাক্ষরতার হার ৩৫.২%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৪টি মাধ্যমিক বিদ্যালয়, ২টি দাখিল মাদ্রাসা, ১৬টি প্রাথমিক বিদ্যালয় ও ২টি কিন্ডারগার্টেন রয়েছে।
নারায়ণহাট ইউনিয়নে যোগাযোগের প্রধান প্রধান সড়কগুলো হল নাজিরহাট-বাগানবাজার সড়ক, মীরসরাই-(শ্বেতছড়া) নারায়ণহাট সড়ক এবং ফটিকছড়ি-বাগানবাজার সড়ক।
প্রধান যোগাযোগ মাধ্যম সিএনজি চালিত অটোরিক্সা।
নারায়ণহাট ইউনিয়নে ২২টি মসজিদ, ৩টি ঈদগাহ ও ১১টি মন্দির রয়েছে।
নারায়ণহাট ইউনিয়নের মধ্য দিয়ে প্রবাহিত হচ্ছে হালদা নদী। এছাড়াও এ ইউনিয়নের অন্যান্য খালগুলো হল গজারিয়া খাল, বালুখালী খাল এবং বারমাসিয়া খাল। শ্বেতছড়া লোদিয়া খাল
নারায়ণহাট ইউনিয়নের প্রধান প্রধান হাট/বাজারগুলো হল নারায়ণহাট, মির্জারহাট, বাউদ্দারপাড় বাজার, শ্বেতছড়া বাজার, ধামারখীল বাজার এবং নেপচুন বাগান বাজার।
নারায়ণহাট ইউনিয়নের উল্লেখযোগ্য ব্যক্তিগণের মধ্যে রয়েছেন:
সুয়াবিল ইউনিয়ন

সুয়াবিল বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
সুয়াবিল ইউনিয়নের আয়তন ১৭,৩১৭ একর (৭০.০৮ বর্গ কিলোমিটার)।
২০১১ সালের আদমশুমারি অনুযায়ী সুয়াবিল ইউনিয়নের মোট জনসংখ্যা ৩১,৬৫০ জন। এর মধ্যে পুরুষ ১৫,৬২৮ জন এবং মহিলা ১৬,০২২ জন। মোট পরিবার ৬,০৮৪টি।
ফটিকছড়ি উপজেলার দক্ষিণ-পশ্চিমাংশ সুয়াবিল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে হারুয়ালছড়ি ইউনিয়ন ও সুন্দরপুর ইউনিয়ন, পূর্বে নাজিরহাট পৌরসভা, দক্ষিণে হাটহাজারী উপজেলার ফরহাদাবাদ ইউনিয়ন এবং পশ্চিমে সীতাকুণ্ড পৌরসভা ও সীতাকুণ্ড উপজেলার বারৈয়াঢালা ইউনিয়ন অবস্থিত।
সুয়াবিল ইউনিয়ন ফটিকছড়ি উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী সুয়াবিল ইউনিয়নের সাক্ষরতার হার ৪১.৬%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
সুয়াবিল ইউনিয়নে যোগাযোগের প্রধান সড়ক নাজিরহাট-বাগানবাজার সড়ক। প্রধান যোগাযোগ মাধ্যম সিএনজি চালিত অটোরিক্সা।
সুয়াবিল ইউনিয়নের উপর দিয়ে প্রবাহিত খালগুলো হল হালদা নদী, ধর্মছড়ি খাল, ফুনি খাল, মাদারী খাল, বারমাসিয়া খাল এবং শোভনছড়ি খাল।
সুয়াবিল ইউনিয়নের প্রধান প্রধান হাট/বাজারগুলো হল চুরখাঁহাট বাজার, নইয়া হাট, বৈদ্যেরহাট বাজার, ব্রাহ্মণ হাট, রাজা মিয়া বাজার এবং লালমাটিয়া বাজার।
সুয়াবিল ইউনিয়নের দর্শনীয় স্থানগুলোর মধ্যে রয়েছে:
আব্দুল্লাহপুর ইউনিয়ন, ফটিকছড়ি

আব্দুল্লাহপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
আব্দুল্লাহপুর ইউনিয়নের আয়তন ৫২৯ একর (২.১৪ বর্গ কিলোমিটার)। এটি ফটিকছড়ি উপজেলার সবচেয়ে ছোট ইউনিয়ন।
২০১১ সালের আদমশুমারি অনুযায়ী আব্দুল্লাহপুর ইউনিয়নের মোট জনসংখ্যা ৫,৩১৭ জন। এর মধ্যে পুরুষ ২,৪৭১ জন এবং মহিলা ২,৮৪৬ জন। মোট পরিবার ১,০৫৫টি।
ফটিকছড়ি উপজেলার সর্ব-দক্ষিণে আব্দুল্লাহপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে ধর্মপুর ইউনিয়ন, পূর্বে রাউজান উপজেলার হলদিয়া ইউনিয়ন এবং দক্ষিণে ও পশ্চিমে রাউজান উপজেলার নওয়াজিশপুর ইউনিয়ন অবস্থিত।
আব্দুল্লাহপুর ইউনিয়ন ফটিকছড়ি উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি "আবদুল্লাহপুর" নামে ১টি মৌজা নিয়েই গঠিত।
২০১১ সালের আদমশুমারি অনুযায়ী আব্দুল্লাহপুর ইউনিয়নের সাক্ষরতার হার ৫৪.২%। এ ইউনিয়নে ১টি মাধ্যমিক বিদ্যালয় ও ২টি প্রাথমিক বিদ্যালয় রয়েছে।
আব্দুল্লাহপুর ইউনিয়নের প্রধান সড়ক ফটিকছড়ি-গহিরা সড়ক। প্রধান যোগাযোগ মাধ্যম সিএনজি চালিত অটোরিক্সা।
আব্দুল্লাহপুর ইউনিয়নের প্রধান হাট/বাজার হল মগের হাট।
লাল মুহাম্মদ চৌধুরী জামে মসজিদ
বখতপুর ইউনিয়ন

বখতপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
বখতপুর ইউনিয়নের আয়তন ১,১৩৬ একর (৪.৬০ বর্গ কিলোমিটার)।
২০১১ সালের আদমশুমারি অনুযায়ী বখতপুর ইউনিয়নের মোট জনসংখ্যা ১৫,১৬১ জন। এর মধ্যে পুরুষ ৭,৯১৭ জন এবং মহিলা ৭,২৪৪ জন। মোট পরিবার ২,৭৪৫টি।
ফটিকছড়ি উপজেলার দক্ষিণ-পূর্বাংশে বখতপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে নানুপুর ইউনিয়ন, পশ্চিমে নানুপুর ইউনিয়ন ও সমিতিরহাট ইউনিয়ন, দক্ষিণে জাফতনগর ইউনিয়ন এবং পূর্বে খিরাম ইউনিয়ন ও ধর্মপুর ইউনিয়ন অবস্থিত।
বখতপুর ইউনিয়ন ফটিকছড়ি উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি "বখতপুর" মৌজা নিয়েই গঠিত।
২০১১ সালের আদমশুমারি অনুযায়ী বখতপুর ইউনিয়নে সাক্ষরতার হার ৬৮.৮%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
বখতপুর ইউনিয়নে যোগাযোগের প্রধান সড়ক ফটিকছড়ি-রাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।
বখতপুর ইউনিয়নে ৪৩টি মসজিদ ও ২টি মন্দির রয়েছে।
বখতপুর ইউনিয়নের উপর দিয়ে প্রবাহিত হচ্ছে তেলপারই খাল, ভূতছড়া খাল, কুমারীছড়া খাল এবং নতুন খাল।
বখতপুর ইউনিয়নের প্রধান হাট/বাজার হল শান্তিরহাট বাজার।
বখতপুর ইউনিয়নের দর্শনীয় স্থানগুলোর মধ্যে রয়েছে:
বখতপুর ইউনিয়নের উল্লেখযোগ্য ব্যক্তিগণের মধ্যে রয়েছেন:
ধুরুং ইউনিয়ন

ধুরুং বাংলাদেশের চট্টগ্রাম জেলার অন্তর্গত ফটিকছড়ি উপজেলার একটি বিলুপ্ত ইউনিয়ন।
ধুরুং ইউনিয়নের আয়তন ছিল ১,৯৭২ একর (৭.৯৮ বর্গ কিলোমিটার)।
২০১১ সালের আদমশুমারি অনুযায়ী ধুরুং ইউনিয়নের মোট জনসংখ্যা ছিল ২১,০২০ জন। এর মধ্যে পুরুষ ছিল ১০,০৮৬ জন এবং মহিলা ১০,৯৩৪ জন। মোট পরিবার ছিল ৩,৯৮৯টি।
ধুরুং ইউনিয়ন ফটিকছড়ি উপজেলার আওতাধীন ৯নং ইউনিয়ন পরিষদ। তবে এ ইউনিয়নের সম্পূর্ণ অংশ ফটিকছড়ি পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।
দৌলতপুর ইউনিয়ন, ফটিকছড়ি

দৌলতপুর বাংলাদেশের চট্টগ্রাম জেলার অন্তর্গত ফটিকছড়ি উপজেলার একটি বিলুপ্ত ইউনিয়ন।
দৌলতপুর ইউনিয়নের আয়তন ছিল ২,৮৭১ একর (১১.৬২ বর্গ কিলোমিটার)।
২০১১ সালের আদমশুমারি অনুযায়ী দৌলতপুর ইউনিয়নের মোট জনসংখ্যা ছিল ৩৭,৮০৬ জন। এর মধ্যে পুরুষ ছিল ১৯,৩৪২ জন এবং মহিলা ১৮,৪৬৪ জন। মোট পরিবার ছিল ৬,৭৪০টি।
দৌলতপুর ইউনিয়ন ছিল ফটিকছড়ি উপজেলার আওতাধীন ১২নং ইউনিয়ন পরিষদ। তবে এ ইউনিয়নের সম্পূর্ণ অংশ নাজিরহাট পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।
জাফতনগর ইউনিয়ন

জাফতনগর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
জাফতনগর ইউনিয়নের আয়তন ১,৫৬২ একর (৬.৩২ বর্গ কিলোমিটার)।
২০১১ সালের আদমশুমারি অনুযায়ী জাফতনগর ইউনিয়নের মোট জনসংখ্যা ২০,৩১৩ জন। এর মধ্যে পুরুষ ১১,৩৪০ জন এবং মহিলা ৮,৯৭৩ জন। মোট পরিবার ২,৬৫৯টি।
ফটিকছড়ি উপজেলার দক্ষিণাংশে জাফতনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ১৯ কিলোমিটার। এ ইউনিয়নের পশ্চিমে সমিতিরহাট ইউনিয়ন; উত্তরে বখতপুর ইউনিয়ন; পূর্বে ধর্মপুর ইউনিয়ন এবং দক্ষিণে রাউজান উপজেলার নওয়াজিশপুর ইউনিয়ন, হালদা নদী ও হাটহাজারী উপজেলার নাঙ্গলমোড়া ইউনিয়ন অবস্থিত।
জাফতনগর ইউনিয়ন ফটিকছড়ি উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৩টি মৌজায় বিভক্ত:
২০১১ সালের আদমশুমারি অনুযায়ী জাফতনগর ইউনিয়নের সাক্ষরতার হার ৭৬.৪%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
জাফতনগর ইউনিয়নে যোগাযোগের প্রধান সড়ক ফটিকছড়ি-গহিরা সড়ক। প্রধান যোগাযোগ মাধ্যম সিএনজি চালিত অটোরিক্সা।
জাফতনগর ইউনিয়নে ৯টি মসজিদ, ২টি ঈদগাহ, ১টি মন্দির ও ১টি বিহার রয়েছে।
জাফতনগর ইউনিয়নের দক্ষিণ পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে মইক্ষেছড়া খাল, তেলপারই খাল এবং খনকাইয়া খাল।
জাফতনগর ইউনিয়নের প্রধান ৩টি হাট/বাজার হল জাহানপুর বাজার, মোহাম্মদ তকির হাট এবং সৈয়দ বাজার।
জাফতনগর ইউনিয়নের দর্শনীয় স্থানগুলোর মধ্যে রয়েছে:
জাফতনগর ইউনিয়নের উল্লেখযোগ্য ব্যক্তিগণের মধ্যে রয়েছেন:
০৭
মোহাম্মদ জিয়াউদ্দীন জিয়া 
২০২২ (বর্তমান চেয়ারম্যান)
লেলাং ইউনিয়ন

লেলাং বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
লেলাং ইউনিয়নের আয়তন ১১,০৬২ একর (৪৪.৭৭ বর্গ কিলোমিটার)।
২০১১ সালের আদমশুমারি অনুযায়ী লেলাং ইউনিয়নের মোট জনসংখ্যা ২৫,০৭৮ জন। এর মধ্যে পুরুষ ১১,৬৮৪ জন এবং মহিলা ১৩,৩৯৪ জন। মোট পরিবার ৪,৯৬২টি।
ফটিকছড়ি উপজেলার পূর্বাংশে লেলাং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে কাঞ্চননগর ইউনিয়ন, পশ্চিমে ফটিকছড়ি পৌরসভা ও নাজিরহাট পৌরসভা, দক্ষিণে রোসাংগিরী ইউনিয়ন ও নানুপুর ইউনিয়ন এবং পূর্বে খিরাম ইউনিয়ন ও খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন অবস্থিত।
লেলাং ইউনিয়ন ফটিকছড়ি উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
অত্র ইউনিয়নের অন্তর্ভুক্ত এবং ইউনিয়নের উত্তর ও পশ্চিম সীমান্ত দিয়ে বয়ে যাওয়া লেলাং খালের নামানুসারে এই ইউনিয়নের নামকরণ হয়েছে।
২০১১ সালের আদমশুমারি অনুযায়ী লেলাং ইউনিয়নে সাক্ষরতার হার ৫১.৪%। এ ইউনিয়নে ৩টি মাধ্যমিক বিদ্যালয়, ৪টি মাদ্রাসা ও ১০টি প্রাথমিক বিদ্যালয় রয়েছে।
লেলাং ইউনিয়নে যোগাযোগের প্রধান সড়ক ফটিকছড়ি-রাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।
লেলাং ইউনিয়নে ৪১টি মসজিদ ও ১টি মন্দির রয়েছে।
লেলাং ইউনিয়নের প্রধান প্রধান হাট/বাজার হল আদর্শ বাজার, আনন্দ বাজার, ইসলামিয়া বাজার, চাড়ালিয়া হাট, নয়াহাট বাজার এবং সন্যাসীর হাট বাজার।
লেলাং ইউনিয়নের দর্শনীয় স্থানগুলোর মধ্যে রয়েছে:
লেলাং ইউনিয়নের উল্লেখযোগ্য ব্যক্তিগণের মধ্যে রয়েছেন:
নানুপুর ইউনিয়ন

নানুপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
নানুপুর ইউনিয়নের আয়তন ৪,৭৭৬ একর (১৯.৩৩ বর্গ কিলোমিটার)।
২০১১ সালের আদমশুমারি অনুযায়ী নানুপুর ইউনিয়নের মোট জনসংখ্যা ২৫,৬৫৮ জন। এর মধ্যে পুরুষ ১২,৫১৬ জন এবং মহিলা ১৩,১৪২ জন। মোট পরিবার ৫,০৫৭টি।
ফটিকছড়ি উপজেলার পূর্বাংশে নানুপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে রোসাংগিরী ইউনিয়ন ও সমিতিরহাট ইউনিয়ন; দক্ষিণে সমিতিরহাট ইউনিয়ন, বখতপুর ইউনিয়ন ও ধর্মপুর ইউনিয়ন; পূর্বে খিরাম ইউনিয়ন এবং উত্তরে লেলাং ইউনিয়ন অবস্থিত।
নানুপুর ইউনিয়ন ফটিকছড়ি উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এ ইউনিয়নের গ্রামগুলো হলো:
এই গ্রামের বিশিষ্ট কবি সাবরিদ খাঁ তার দাদা জনাব নানু রাজা খান মল্লিক এর নাম অনুসারে এই গ্রামের নাম দেন নানুপুর।
২০১১ সালের আদমশুমারি অনুযায়ী নানুপুর ইউনিয়নের সাক্ষরতার হার ৫৬.৬%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ১টি আলিম মাদ্রাসা, ১টি কওমী মাদ্রাসা, ৩টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
নানুপুর ইউনিয়নে যোগাযোগের প্রধান প্রধান সড়কগুলো হল ফটিকছড়ি-রাউজান সড়ক, নাজিরহাট-নানুপুর সড়ক এবং ধলই-নানুপুর সড়ক।
প্রধান যোগাযোগ মাধ্যম সিএনজি চালিত অটোরিক্সা।
নানুপুর ইউনিয়নে ১৭টি মসজিদ, ৫টি মন্দির ও ১টি প্যাগোডা রয়েছে।
নানুপুর ইউনিয়নের উপর দিয়ে বয়ে চলেছে তেলপারই খাল।
নানুপুর ইউনিয়নের প্রধান হাট/বাজার হল নানুপুর বাজার।
নানুপুর ইউনিয়নের দর্শনীয় স্থানগুলোর মধ্যে রয়েছে:
নানুপুর ইউনিয়নের উল্লেখযোগ্য ব্যক্তিগণের মধ্যে রয়েছেন:
পাইন্দং ইউনিয়ন

পাইন্দং বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
পাইন্দং ইউনিয়নের আয়তন ৭,২০৯ একর (২৯.১৭ বর্গ কিলোমিটার)।
২০১১ সালের আদমশুমারি অনুযায়ী পাইন্দং ইউনিয়নের মোট জনসংখ্যা ২৬,৯৪০ জন। এর মধ্যে পুরুষ ১৩,৪৪২ জন এবং মহিলা ১৩,৪৯৮ জন। মোট পরিবার ৫,০৯২টি।
ফটিকছড়ি উপজেলার মধ্য-উত্তরাংশে পাইন্দং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে কাঞ্চননগর ইউনিয়ন, দক্ষিণে ফটিকছড়ি পৌরসভা ও সুন্দরপুর ইউনিয়ন, পশ্চিমে হারুয়ালছড়ি ইউনিয়ন ও ভূজপুর ইউনিয়ন এবং উত্তরে খাগড়াছড়ি জেলার মানিকছড়ি উপজেলার মানিকছড়ি ইউনিয়ন অবস্থিত।
পাইন্দং ইউনিয়ন ফটিকছড়ি উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী পাইন্দং ইউনিয়নের সাক্ষরতার হার ৪৭.৭%। এ ইউনিয়নে ৩টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ৩টি দাখিল মাদ্রাসা ও ১১টি প্রাথমিক বিদ্যালয় রয়েছে।
পাইন্দং ইউনিয়নে যোগাযোগের প্রধান প্রধান সড়কগুলো হল চট্টগ্রাম-খাগড়াছড়ি মহাসড়ক এবং পাইন্দং-কাঞ্চননগর সড়ক।
চট্টগ্রাম-খাগড়াছড়ি মহাসড়কে সব ধরনের যানবাহন চলাচল করে। এছাড়া অন্যান্য সড়কগুলোর প্রধান যোগাযোগ মাধ্যম সিএনজি চালিত অটোরিক্সা।
পাইন্দং ইউনিয়নে ১৮টি মসজিদ, ১টি ঈদগাহ ও ২টি মন্দির রয়েছে।
পাইন্দং ইউনিয়নের প্রায় সীমান্তজুড়ে বয়ে চলেছে হালদা নদী। ডলু খাল 
পাইন্দং ইউনিয়নের প্রধান হাট/বাজার হল বৃন্দাবন চৌধুরী হাট।
নয়া বাজার, পাইন্দং ২নং ওয়ার্ড।
রাঙ্গামাটিয়া ইউনিয়ন, ফটিকছড়ি

রাঙ্গামাটিয়া বাংলাদেশের চট্টগ্রাম জেলার অন্তর্গত ফটিকছড়ি উপজেলার একটি বিলুপ্ত ইউনিয়ন।
রাঙ্গামাটিয়া ইউনিয়নের আয়তন ছিল ৭,২০৯ একর (২৯.১৭ বর্গ কিলোমিটার)।
২০১১ সালের আদমশুমারি অনুযায়ী রাঙ্গামাটিয়া ইউনিয়নের মোট জনসংখ্যা ছিল ২০,৯৭৪ জন। এর মধ্যে পুরুষ ছিল ৯,৮০২ জন এবং মহিলা ১১,১৭২ জন। মোট পরিবার ছিল ৪,১০৭টি।
রাঙ্গামাটিয়া ইউনিয়ন ফটিকছড়ি উপজেলার আওতাধীন ৮নং ইউনিয়ন পরিষদ। তবে এ ইউনিয়নের সম্পূর্ণ অংশ ফটিকছড়ি পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।
রোসাংগিরী ইউনিয়ন

রোসাংগিরী বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
রোসাংগিরী ইউনিয়নের আয়তন ১,৭২৩ একর (৬.৯৭ বর্গ কিলোমিটার)।
২০১১ সালের আদমশুমারি অনুযায়ী রোসাংগিরী ইউনিয়নের মোট জনসংখ্যা ১০,৯৬৫ জন। এর মধ্যে পুরুষ ৫,১২৭ জন এবং মহিলা ৫,৮৩৮ জন। মোট পরিবার ২,০৯২টি।
ফটিকছড়ি উপজেলার দক্ষিণাংশে রোসাংগিরী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে সমিতিরহাট ইউনিয়ন, পূর্বে সমিতিরহাট ইউনিয়ন ও নানুপুর ইউনিয়ন, উত্তরে লেলাং ইউনিয়ন এবং পশ্চিমে নাজিরহাট পৌরসভা, হালদা নদী ও হাটহাজারী উপজেলার ধলই ইউনিয়ন অবস্থিত।
রোসাংগিরী ইউনিয়ন ফটিকছড়ি উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ২টি মৌজায় বিভক্ত:
কথিত আছে এক সময়ে এতদঞ্চল মগদের রাজ্য হিসাবে পরিচিত ছিল। তৎসময়ে অত্র ইউনিয়নে রোসাং নামের এক মগ রাজা ছিলেন। তিনি এত ব্যাপক ভাবে পরিচিত ছিলেন যে যার ফলশ্রুতিতে রোসাং রাজার নামে এই রোসাংগিরী ইউনিয়নের নামকরণ হয়।
ব্রিটিশ শাসনামলের গুরুদাশ শীল প্রেসিডেন্ট থাকাকালীন সময়ে রোসাংগিরী ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। তখন থেকে রোসাংগিরী সমিতিরহাট একটি অবিভক্ত ইউনিয়ন ছিল। স্বাধীনতার পরবর্তী ১৯৭২ সালে অত্র ইউনিয়ন বিভক্ত হয়ে রোসাংগিরী ইউনিয়ন নামে একটি স্ব-শাসিত ইউনিয়ন গঠিত হয়।
২০১১ সালের আদমশুমারি অনুযায়ী রোসাংগিরী ইউনিয়নের সাক্ষরতার হার ৫৯.৭%। এ ইউনিয়নে ৩টি মাধ্যমিক বিদ্যালয়, ১টি দাখিল মাদ্রাসা, ৭টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।
রোসাংগিরী ইউনিয়নে যোগাযোগের প্রধান সড়ক নাজিরহাট-রোসাংগিরী সড়ক। প্রধান যোগাযোগ মাধ্যম সিএনজি চালিত অটোরিক্সা।
রোসাংগিরী ইউনিয়নে ২২টি মসজিদ ও ১০টি মন্দির রয়েছে।
রোসাংগিরী ইউনিয়নের দক্ষিণ-পশ্চিম পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে ধুরুং খাল, তেলপারই খাল, কাটাখালী খাল এবং রোসাংগিরী বিলের নাসী।
রোসাংগিরী ইউনিয়নের প্রধান হাট/বাজার শীলের হাট।
১. আজিম নগর
২. ধুরংকুল রহমানিয়া বাজার
৩. সোনার জাঁহান
৪. ছায়া বাদশা চৌধুরী বাড়ি
৫. তালুকদার বাড়ি
৬. এস. এম. ফারুক চেয়্যারম্যান ঘাটা
৭. মমতাজ আলী সূফির বাড়ি
৮. চুইন্না পাড়া
৯. এনামুল হক সওদাগরের বাড়ি
১০. ছোবহান মোল্লার বাড়ি
১১. নুর উল্লাহ্ বাড়ি
১২. অছি মিয়া চারং বাড়ি
১৩.মাহাবু মাষ্টার বাড়ি 
১৪.আফাজ উদ্দিন মুন্সির বাড়ী
সমিতিরহাট ইউনিয়ন

সমিতিরহাট বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
সমিতিরহাট ইউনিয়নের আয়তন ২,৬০১ একর (১০.৫৩ বর্গ কিলোমিটার)।
২০১১ সালের আদমশুমারি অনুযায়ী সমিতিরহাট ইউনিয়নের মোট জনসংখ্যা ১৯,০১৪ জন। এর মধ্যে পুরুষ ৯,০৬০ জন এবং মহিলা ৯,৯৫৪ জন। মোট পরিবার ৩,৫৯৬টি।
ফটিকছড়ি উপজেলার দক্ষিণাংশে সমিতিরহাট ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের পূর্বে জাফতনগর ইউনিয়ন, বখতপুর ইউনিয়ন ও নানুপুর ইউনিয়ন; উত্তরে নানুপুর ইউনিয়ন ও রোসাংগিরী ইউনিয়ন; পশ্চিমে রোসাংগিরী ইউনিয়ন, হালদা নদী ও হাটহাজারী উপজেলার ধলই ইউনিয়ন এবং দক্ষিণে হালদা নদী ও হাটহাজারী উপজেলার গুমানমর্দন ইউনিয়ন অবস্থিত।
সমিতিরহাট ইউনিয়ন ফটিকছড়ি উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি "ওখাড়া", "নিশ্চিন্তাপুর", "পূর্ব ধলই" ও "ছাদেকনগর" এ ৪টি মৌজায় বিভক্ত।
এ ইউনিয়নের গ্রামগুলো হল:
প্রচলিত আছে, ছাদেকনগর, নিশ্চিন্তাপুর এবং ওখাড়া -এই তিন এলাকার মানুষ মিলে একটি সম্মিলিত সমিতি গঠন করে একটি বাজার বসান, যা বর্তমান সমিতিরহাট বাজার নামে পরিচিত এবং সেই বাজারের নাম অনুসারে ইউনিয়নের নামকরণ হয় সমিতিরহাট ইউনিয়ন।
ব্রিটিশ শাসনামলের গুরুদাশ শীল প্রেসিডেন্ট থাকাকালীন সময়ে সমিতিরহাট ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। তখন থেকে রোসাংগিরী সমিতিরহাট একটি অবিভক্ত ইউনিয়ন ছিল। স্বাধীনতার পরবর্তী ১৯৭২ সালে অত্র ইউনিয়ন বিভক্ত হয়ে সমিতিরহাট ইউনিয়ন নামে একটি স্ব-শাসিত ইউনিয়ন গঠিত হয়।
২০১১ সালের আদমশুমারি অনুযায়ী সমিতিরহাট ইউনিয়নের সাক্ষরতার হার ৬৫.৭%। এ ইউনিয়নে ১টি আলিম মাদ্রাসা, ২টি মাধ্যমিক বিদ্যালয়, ৪টি অন্যান্য মাদ্রাসা, ২টি নিম্ন মাধ্যমিক বিদ্যালয় ও ১০ টি প্রাথমিক বিদ্যালয় রয়েছে।
মাধ্যমিক বিদ্যালয়
মাদ্রাসা
নিম্ন মাধ্যমিক বিদ্যালয়
প্রাথমিক বিদ্যালয়
 বিদ্যালয়
কিন্ডারগার্টেন
সমিতিরহাট ইউনিয়নে যোগাযোগের প্রধান প্রধান সড়কগুলো হল ফটিকছড়ি-সমিতিরহাট সড়ক, ধর্মপুর-সমিতিরহাট সড়ক এবং ধলই-সমিতিরহাট সড়ক।
প্রধান যোগাযোগ মাধ্যম সিএনজি চালিত অটোরিক্সা।
সমিতিরহাট ইউনিয়নে ৪৫টি মসজিদ, ৫টি মন্দির ও ১টি গীর্জা রয়েছে।
সমিতিরহাট ইউনিয়নের দক্ষিণ-পশ্চিম পাশ দিয়ে বয়ে চলেছে হালদা নদী।
সমিতিরহাট ইউনিয়নের প্রধান ২টি হাট/বাজার হল আনন্দ বাজার এবং সমিতিরহাট।
চেয়ারম্যানগণের তালিকা
সুন্দরপুর ইউনিয়ন, ফটিকছড়ি

সুন্দরপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
সুন্দরপুর ইউনিয়নের আয়তন ২,৫৯৯ একর (১০.৫২ বর্গ কিলোমিটার)।
২০১১ সালের আদমশুমারি অনুযায়ী সুন্দরপুর ইউনিয়নের মোট জনসংখ্যা ২০,৭৭৭ জন। এর মধ্যে পুরুষ ৯,৬৬০ জন এবং মহিলা ১১,১১৭ জন। মোট পরিবার ৪,০১৬টি।
ফটিকছড়ি উপজেলার মধ্যাংশে সুন্দরপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে পাইন্দং ইউনিয়ন, পশ্চিমে হারুয়ালছড়ি ইউনিয়ন ও সুয়াবিল ইউনিয়ন, দক্ষিণে নাজিরহাট পৌরসভা এবং পূর্বে নাজিরহাট পৌরসভা ও ফটিকছড়ি পৌরসভা অবস্থিত।
সুন্দরপুর ইউনিয়ন ফটিকছড়ি উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ১০টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী সুন্দরপুর ইউনিয়নের সাক্ষরতার হার ৫৪.১%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা, ১টি কওমী মাদ্রাসা ও ১০টি প্রাথমিক বিদ্যালয় রয়েছে।
সুন্দরপুর ইউনিয়নে যোগাযোগের প্রধান প্রধান সড়ক হল চট্টগ্রাম-খাগড়াছড়ি মহাসড়ক এবং ফটিকছড়ি-সুন্দরপুর সড়ক।
চট্টগ্রাম-খাগড়াছড়ি মহাসড়কে সব ধরনের যানবাহন চলাচল করে। এছাড়া অন্যান্য সড়কগুলোতে প্রধান যোগাযোগ মাধ্যম সিএনজি চালিত অটোরিক্সা।
সুন্দরপুর ইউনিয়নের উপর দিয়ে প্রবাহিত হচ্ছে ধুরুং খাল এবং হারুয়ালছড়ি খাল।
সুন্দরপুর ইউনিয়নের প্রধান ২টি হাট/বাজার হল পূর্ব নয়াহাট এবং আজিমপুর আদর্শ বাজার।
সুন্দরপুর ইউনিয়নের উল্লেখযোগ্য ব্যক্তিগণের মধ্যে রয়েছেন:
বুড়িশ্চর ইউনিয়ন

বুড়িশ্চর বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
বুড়িশ্চর ইউনিয়নের আয়তন ৯৪৬ একর (৩.৮৩ বর্গ কিলোমিটার)।
২০১১ সালের আদমশুমারি অনুযায়ী বুড়িশ্চর ইউনিয়নের মোট জনসংখ্যা ২৪,৬৪৬ জন। এর মধ্যে পুরুষ ১১,৯৩৬ জন এবং মহিলা ১২,৭১০ জন। মোট পরিবার ৫,০১৯টি।
হাটহাজারী উপজেলার সর্ব-দক্ষিণে বুড়িশ্চর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের উত্তরে দক্ষিণ মাদার্শা ইউনিয়ন, পশ্চিমে শিকারপুর ইউনিয়ন ও চট্টগ্রাম সিটি কর্পোরেশনের ৪নং চান্দগাঁও ওয়ার্ড, দক্ষিণে চট্টগ্রাম সিটি কর্পোরেশনের ৫নং মোহরা ওয়ার্ড এবং পূর্বে হালদা নদী ও রাউজান উপজেলার উরকিরচর ইউনিয়ন অবস্থিত।
বুড়িশ্চর ইউনিয়ন হাটহাজারী উপজেলার আওতাধীন ১৫নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি বুড়িশ্চর মৌজা নিয়েই গঠিত। এ ইউনিয়নের গ্রামগুলো হল:
নদীর তীরবর্তী খোলা প্রশস্ত ভূমিকে চর বলা হয়। প্রাচীনকালে হাটহাজারীর পূর্ব দক্ষিণাংশ হালদা নদী ও কর্ণফুলী নদীর গর্ভে ছিল। পলিমাটি জমে জমে ক্রমশ চরের সৃষ্টি হয়েছে। উক্ত চর এলাকার জনৈক বুড়ী প্রথম বসতি স্থাপন করেছে বলে স্থানটি 'বুড়িশ্চর' নামে পরিচিতি লাভ করে। উক্ত এলাকায় একটি জনশ্রুতি রয়েছে যে, প্রাচীনকালে বাশেঁর বড় বড় ভেলা চট্টগ্রামী ভাষায় 'বাঁশের‍ বোঅর' বিক্রির জন্য জমা করা হত। বাঁশের বোঅর থেকে বোঅর চর এবং পরে বুড়িশ্চর হয়েছে। ১৮৫৪ইং সনে মহাল নং ২১৪৪৯ মতে মৌজা বুড়িশ্চর থানে শহর বিদ্যমান ছিল বলে গবেষক আবদুল হক চৌধুরী মনে করেন। শেখ মোহাম্মদ আদম লস্করের বংশধর আমির মোহাম্মদ চৌধুরীর এক দলিল মূলে রাউজান ও হাটহাজারী থানার বুড়িশ্চর গ্রামে মোট একুশ দ্রোন বার কানি এক গণ্ডা এক কড়া জমি তার পত্নীশাহ বিবি মজলিশ নামে দান করেছিলেন। মোগল বাদশাহ মোহাম্মদ শাহ (১৭২৭-৬৬) এক সনদ মূলে হাটহাজারীর বুড়িশ্চর গ্রামে মোট একুশ দ্রোন বার কানি এক গণ্ডা এক কড়া জমি লাখেরাজ বাহালী প্রদান করেছিলেন। এতে বুঝা যায়, বুড়িশ্চর একটি প্রাচীন গ্রাম। বার ভূঁইয়া প্রধান ঈশা খাঁর পুত্র মুসা খাঁ মোগল বাহিনীর সাথে যুদ্ধে পরাজিত হয়ে হাটহাজারীর বুড়িশ্চর বসতি স্থাপন করতঃ একটি মসজিদ নির্মাণ করেন। তার নামের স্মৃতি মুসা খাঁর মসজিদ। মুসা খাঁর চারপুত্র ১ম স্ত্রীর গর্ভে শাহ মুহাম্মদ চৌধুরী, রাজা হোসেন চৌধুরী ও মহব্বত শাহ চৌধুরী ও ২য় স্ত্রীর গর্ভে কাশেম রাজা চৌধুরী। বুড়িশ্চরের শাহ মুহাম্মদ চৌধুরী মসজিদ, রাজার হাট ও রাজা চৌধুরী সড়ক তাদের স্মৃতি আজও বিদ্যমান।
২০১১ সালের আদমশুমারি অনুযায়ী বুড়িশ্চর ইউনিয়নের সাক্ষরতার হার ৬৯.১%। এ ইউনিয়নে ১ টি কলেজ, ২টি মাদ্রাসা, ৩টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
বুড়িশ্চর ইউনিয়নে যোগাযোগের প্রধান সড়ক নজুমিয়া হাট-মোহরা সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা।
বুড়িশ্চর ইউনিয়ন একটি অত্যন্ত সমৃদ্ধ এলাকা। যার বেশির ভাগ উন্নয়নই হয়ে থাকে বৈদেশিক রেমিটেন্সের মাধ্যমে। এখানে দারিদ্র্যতার হার অত্যন্ত কম।
বুড়িশ্চর ইউনিয়নে ২৩টি মসজিদ ও ৪টি মন্দির রয়েছে।
বুড়িশ্চর ইউনিয়নের পূর্ব পাশ দিয়ে বয়ে চলেছে হালদা নদী। এছাড়া রয়েছে কৃষ্ণ খাল।
বুড়িশ্চর ইউনিয়নের প্রধান ৩টি হাট/বাজার হল আবদুল খালেক হাট, বুড়িশ্চর বাজার এবং রাজার হাট।
বুড়িশ্চর ইউনিয়নের উল্লেখযোগ্য ব্যক্তিগণের মধ্যে রয়েছেন:
ছিপাতলী ইউনিয়ন

ছিপাতলী বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
ছিপাতলী ইউনিয়নের আয়তন ১,০৯২ একর (৪.৪২ বর্গ কিলোমিটার)।
২০১১ সালের আদমশুমারি অনুযায়ী ছিপাতলী ইউনিয়নের মোট জনসংখ্যা ৭,৮৮৯ জন। এর মধ্যে পুরুষ ৩,৫৮২ জন এবং মহিলা ৪,৩০৭ জন। মোট পরিবার ১,৫৩৪টি।
হাটহাজারী উপজেলার পূর্বাংশে ছিপাতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে নাঙ্গলমোড়া ইউনিয়ন ও গুমানমর্দন ইউনিয়ন, পশ্চিমে মির্জাপুর ইউনিয়ন, দক্ষিণে হাটহাজারী পৌরসভা ও মেখল ইউনিয়ন এবং পূর্বে হালদা নদী ও রাউজান উপজেলার গহিরা ইউনিয়ন অবস্থিত।
১৯৭৩ খ্রিষ্টাব্দের পূর্বে ছিপাতলী গুমানমর্দন ইউনিয়নের একটি ওয়ার্ড ছিল। ১৯৭৩ সনে ছিপাতলী ইউনিয়নে রূপান্তরিত করা হয়।
১৫২৫ ইং সনে ছিপাতলী গ্রামে নশরত শাহের সৈনিকদের সামরিক ছাউনী ছিল। সিপাহী অর্থাৎ সিপাই শব্দ থেকে বিবর্তিত হয়ে ছিপাই শব্দের উৎপত্তি হয়েছে । লোক মুখে জানা যায় সিপাইতলী হতে ছিপাইতলী তৎপর ছিপাতলী নামে খ্যাত হয়েছে এই এলাকা। অনুরূপভাবে নামকৃত হয়েছে এখানকার হালদা নদীর সিপাইঘাট।
ছিপাতলী ইউনিয়ন হাটহাজারী উপজেলার আওতাধীন ৬নং ইউনিয়ন পরিষদ। তৎকালীন গুমানমর্দন ইউনিয়নের ছিপাতলী মৌজা নিয়ে এ ইউনিয়ন গঠিত। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এ ইউনিয়নের গ্রাম ২টি হল:
২০১১ সালের আদমশুমারি অনুযায়ী ছিপাতলী ইউনিয়নের সাক্ষরতার হার ৬৮.১%। এ ইউনিয়নে ১টি কামিল মাদ্রাসা, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
ছিপাতলী ইউনিয়নে যোগাযোগের প্রধান সড়ক হাটহাজারী-ছিপাতলী সড়ক। প্রধান যোগাযোগ মাধ্যম সিএনজি চালিত অটোরিক্সা।
ছিপাতলী ইউনিয়নে ১০টি মসজিদ ও ৭টি ঈদগাহ রয়েছে।
ছিপাতলী ইউনিয়নের পূর্ব পাশ দিয়ে বয়ে চলেছে হালদা নদী। এছাড়াও রয়েছে বোয়ালিয়া খাল এবং চারিয়া খাল।
ছিপাতলী ইউনিয়নের প্রধান হাট/বাজার হল বোয়ালির মুখ বাজার।
ছিপাতলী ইউনিয়নের দর্শনীয় স্থানগুলোর মধ্যে রয়েছে:
আব্দুল মোবারক - সাবেক নির্বাচন কমিশনার ef></ref>
চিকনদণ্ডী ইউনিয়ন

চিকনদণ্ডী বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
চিকনদণ্ডী ইউনিয়নের আয়তন ২,৭৬১ একর (১১.১৭ বর্গ কিলোমিটার)।
২০১১ সালের আদমশুমারি অনুযায়ী চিকনদণ্ডী ইউনিয়নের মোট জনসংখ্যা ৪৭,৫৭৩ জন। এর মধ্যে পুরুষ ২৩,৫৩০ জন এবং মহিলা ২৪,০৪৩ জন। মোট পরিবার ৯,০১২টি।
হাটহাজারী উপজেলার দক্ষিণাংশে চিকনদণ্ডী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে শিকারপুর ইউনিয়ন, দক্ষিণ মাদার্শা ইউনিয়ন ও উত্তর মাদার্শা ইউনিয়ন; উত্তরে ফতেপুর ইউনিয়ন; পশ্চিমে চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড এবং দক্ষিণে চট্টগ্রাম সিটি কর্পোরেশনের ২নং জালালাবাদ ওয়ার্ড অবস্থিত।
চিকনদণ্ডী ইউনিয়ন হাটহাজারী উপজেলার আওতাধীন ১২নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। ১৯৭৪ সালের বাংলাদেশ পরিসংখ্যান ব্যুরো মতে চিকনদণ্ডী ইউনিয়ন নেহালপুর, চিকনদণ্ডী ও খন্দকিয়া এ ৩টি মৌজা নিয়েই গঠিত। এ ইউনিয়নের গ্রামগুলো হল:
এ ইউনিয়নের কবি শ্রীকর নন্দীর নামের অনুসরণে এর নাম চিকনদণ্ডী হয়েছে বলেই অনেকে মনে করেন। পরাগল খানের পুত্র ছটি খানের আদেশে শ্রীকর নন্দী মহাভারতের অশ্বমেধ পর্ব রচনা করেন। শ্রীকর নন্দী নামটি লোকমুখে বিকৃত হতে হতে বর্তমানে চিকনদণ্ডীতে পরিণত হয়েছে। ড. আহমদ শরীফ বলেন, পরাগল খাঁ ১৫১৯ খ্রিস্টাব্দের মধ্যে এবং ছুটি খান ওরফে নশরত খান ১৫৩০ খ্রিস্টাব্দের মধ্যে যথাক্রমে পরাগল ও ছুটিখানী মহাভারত রচনা করেছিলেন। অধ্যাপক শাহেদ আলীর মতে শ্রীকর নন্দীর বাড়ি...। অপরদিকে সাধনা পত্রিকা ২য় বর্ষ ১৩২৭ বাংলায় উত্তর ফতেয়াবাদ এলাকার নন্দীর হাটের নিকট তাঁর জম্মস্থান বলে উল্লেখ করেছে।
২০১১ সালের আদমশুমারি অনুযায়ী চিকনদণ্ডী ইউনিয়নের সাক্ষরতার হার ৬৬.৬%। এ ইউনিয়নে ১টি কলেজ, ৭টি মাধ্যমিক বিদ্যালয়, ৫টি মাদ্রাসা ও ১৩টি প্রাথমিক বিদ্যালয় রয়েছে।
চিকনদণ্ডী ইউনিয়নের প্রধান সড়ক চট্টগ্রাম-রাঙ্গামাটি মহাসড়ক। এই সড়কে সব ধরনের যানবাহন চলাচল করে। আরও রয়েছে সীতাকুণ্ড-হাটহাজারী সংযোগ সড়ক। আমান বাজার - নেয়ামত আলী সংযোগ সড়ক যা কাপ্তাই যাওয়ার মূল সড়কের সাথে যুক্ত হয়েছে। এছাড়াও এই ইউনিয়নে রয়েছে চট্টগ্রাম-ফতেয়াবাদ রেল যোগাযোগ ব্যবস্থা। ইউনিয়নের অন্যান্য সড়কগুলোতে যোগাযোগের প্রধান মাধ্যম সিএনজি চালিত অটোরিক্সা।
চিকনদণ্ডী ইউনিয়নে ৬০টি মসজিদ ও ৩৫টি মন্দির রয়েছে।
চিকনদণ্ডী ইউনিয়নের উপর দিয়ে প্রবাহিত হচ্ছে খাগরিয়া ছড়া, ইছামতি খাল এবং খন্দকিয়া খাল।
চিকনদণ্ডী ইউনিয়নের প্রধান প্রধান হাট-বাজারগুলো হল আমান বাজার, লালিয়ার হাট, চৌধুরী হাট, যুগীর হাট এবং নন্দীর হাট।
চিকনদণ্ডী ইউনিয়নের দর্শনীয় স্থানগুলোর মধ্যে রয়েছে:
চিকনদণ্ডী ইউনিয়নের উল্লেখযোগ্য ব্যক্তিগণের মধ্যে রয়েছেন:
দক্ষিণ মাদার্শা ইউনিয়ন

দক্ষিণ মাদার্শা বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
দক্ষিণ মাদার্শা ইউনিয়নের আয়তন ২,৪১৬ একর (৯.৭৮ বর্গ কিলোমিটার)।
২০১১ সালের আদমশুমারি অনুযায়ী দক্ষিণ মাদার্শা ইউনিয়নের মোট জনসংখ্যা ২২,৪০৪ জন। এর মধ্যে পুরুষ ১১,১২৬ জন এবং মহিলা ১১,২৭৮ জন। মোট পরিবার ৪,২৫০টি।
হাটহাজারী উপজেলার দক্ষিণ-পূর্বাংশে দক্ষিণ মাদার্শা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে উত্তর মাদার্শা ইউনিয়ন ও চিকনদণ্ডী ইউনিয়ন, পশ্চিমে চিকনদণ্ডী ইউনিয়ন, দক্ষিণে শিকারপুর ইউনিয়ন ও বুড়িশ্চর ইউনিয়ন এবং পূর্বে হালদা নদী ও রাউজান উপজেলার উরকিরচর ইউনিয়ন অবস্থিত।
দক্ষিণ মাদার্শা ইউনিয়ন হাটহাজারী উপজেলার ১৩নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন এটি "মধ্য মাদার্শা" ও "দক্ষিণ মাদার্শা" এ ২টি মৌজায় বিভক্ত। এ ইউনিয়নের গ্রামগুলো হল:
প্রখ্যাত সুফিসাধক হযরত বদিউদ্দিন শাহ মাদার বা মাদারী শাহ এর নাম অনুসারে মাদার্শা গ্রামের নামকরণ করা হয়েছে।
১৯৬০ খ্রিষ্টাব্দের আগে গড়দুয়ারা, উত্তর মাদার্শা ও দক্ষিণ মাদার্শা 'মাদার্শা' নামেই একটি ইউনিয়ন ছিল।
২০১১ সালের আদমশুমারি অনুযায়ী দক্ষিণ মাদার্শা ইউনিয়নের সাক্ষরতার হার ৭২.৫%। এ ইউনিয়নে ১টি স্কুল এন্ড কলেজ, ২টি মাদ্রাসা, ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
দক্ষিণ মাদার্শা ইউনিয়নের প্রধান সড়ক হল চট্টগ্রাম-কাপ্তাই মহাসড়ক। এছাড়া রয়েছে মদুনাঘাট-হাটহাজারী সংযোগ সড়ক এবং উত্তর মাদার্শা-দক্ষিণ মাদার্শা সংযোগ সড়ক।
চট্টগ্রাম-কাপ্তাই মহাসড়কে সব ধরনের যানবাহন চলাচল করে। অন্যান্য সড়কগুলোর প্রধান যাতায়াত মাধ্যম সিএনজি চালিত অটোরিক্সা।
দক্ষিণ মাদার্শা ইউনিয়নে ১টি কমিউনিটি ক্লিনিক, ১টি উপজেলা স্বাস্থ্যকেন্দ্র ও ২টি দাতব্য চিকিৎসালয় রয়েছে।
দক্ষিণ মাদার্শা ইউনিয়নে ৪৭টি মসজিদ, ২টি ঈদগাহ, ৪টি মন্দির ও ২টি প্যাগোডা রয়েছে।
দক্ষিণ মাদার্শা ইউনিয়নের পূর্ব পাশ দিয়ে বয়ে চলেছে হালদা নদী। এছাড়া রয়েছে খন্দকিয়া খাল, কাটাখালী খাল, অলুয়া খাল, মাদারী খাল এবং বোয়ালিয়া খাল।
দক্ষিণ মাদার্শা ইউনিয়নের প্রধান ২টি হাট/বাজার হল মদুনাঘাট বাজার এবং সমিতির হাট।
ধলই ইউনিয়ন

ধলই বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
ধলই ইউনিয়নের আয়তন ৪,৮৭০ একর (১৯.৭১ বর্গ কিলোমিটার)।
২০১১ সালের আদমশুমারি অনুযায়ী ধলই ইউনিয়নের মোট জনসংখ্যা ৩৭,০২৮ জন। এর মধ্যে পুরুষ ১৭,৮৮৩ জন এবং মহিলা ১৯,১৪৫ জন। মোট পরিবার ৭,০৩৫টি।
হাটহাজারী উপজেলার উত্তরাংশে ধলই ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে ফরহাদাবাদ ইউনিয়ন, পশ্চিমে ফরহাদাবাদ ইউনিয়ন, দক্ষিণে মির্জাপুর ইউনিয়ন ও গুমানমর্দন ইউনিয়ন এবং পূর্বে হালদা নদী ও ফটিকছড়ি উপজেলার সমিতিরহাট ইউনিয়ন ও রোসাংগিরী ইউনিয়ন অবস্থিত।
ধলই ইউনিয়ন হাটহাজারী উপজেলার আওতাধীন ২নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এ ইউনিয়ন ২টি মৌজায় বিভক্ত। এ ইউনিয়নের গ্রামগুলো হল:
২নং ধলই হাটহাজারী উপজেলার একটি প্রাচীন ইউনিয়ন। অতীত কালের কোন এক সময় ধলই নামে এক রাজা ছিল। এ রাজার অধীনে ছিল বহু পালোয়ান। রাজার পালোয়ানদের সহযোগিতায় বীর বিক্রমে রাজত্ব করেন। সেই ধলই রাজা ও পালোয়নদের নামের স্মারক রূপে 'ধলই' এর নামকরণ হয়েছে। ধলই ইউনিয়নে বর্তমানেও রাজার দীঘি আছে। তবে কবে ধলই রাজা রাজত্ব করতেন তার হদিস অজ্ঞাত। এনায়েতপুর ও পশ্চিম ধলই মৌজা নিয়ে এই ইউনিয়ন ঘটিত। ত্রিপুরা মহারাজা ধন্য মানিকের রাজত্ব কালে তাঁর নামের অংশ ভ্রংশ ধলই রাজাও ধলই নামের উৎপত্তি হয়েছে বলে প্রবীণদের মুখে প্রচারিত আছে।
২০১১ সালের আদমশুমারি অনুযায়ী ধলই ইউনিয়নের সাক্ষরতার হার ৫৮.৭%। এ ইউনিয়নে ১টি মহিলা কলেজ, ৯টি মাদ্রাসা, ৪টি মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।
ধলই ইউনিয়নে যোগাযোগের প্রধান সড়ক হল চট্টগ্রাম-নাজিরহাট সড়ক। এছাড়া রয়েছে ধলই-বাড়বকুণ্ড সড়ক এবং ধলই-ধর্মপুর সড়ক।
চট্টগ্রাম-নাজিরহাট সড়কে সব ধরনের যানবাহন চলাচল করে। এছাড়া অন্যান্য সড়কে প্রধান যোগাযোগ মাধ্যম সিএনজি চালিত অটোরিক্সা।
সড়ক পথ ছাড়াও ধলই ইউনিয়নে যোগাযোগের জন্য রেলপথ রয়েছে। চট্টগ্রাম-নাজিরহাট রেলপথের কাটিরহাট স্টেশনই রেলযোগে ধলই ইউনিয়নে যোগাযোগের মাধ্যম। তাছাড়া নৌপথে আসার সুযোগ রয়েছে। হালদা নদী হয়ে পূর্ব ধলই হালদা রিভার ভিউ পয়েন্টে নেমে এই ইউনিয়নে আসা যায়।
ধলই ইউনিয়নের উত্তর-পূর্ব পাশ দিয়ে বয়ে চলেছে হালদা নদী। এছাড়াও রয়েছে ধলই সোনাই খাল, ধলই খাল, দুবলী চড়া, বিফুলা চড়া এবং কাটাখালী।
ধলই ইউনিয়নের প্রধান ২টি হাট/বাজার হল এনায়েতপুর বাজার এবং কাটিরহাট।
ধলই ইউনিয়নের দর্শনীয় স্থানগুলোর মধ্যে রয়েছে:
ধলই ইউনিয়নের উল্লেখযোগ্য ব্যক্তিগণের মধ্যে রয়েছেন:
ফরহাদাবাদ ইউনিয়ন

ফরহাদাবাদ বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
ফরহাদাবাদ ইউনিয়নের আয়তন ১২,৩৮৭ একর (৫০.১৩ বর্গ কিলোমিটার)। আয়তনের দিক থেকে এটি হাটহাজারী উপজেলার বৃহত্তম ইউনিয়ন।
২০১১ সালের আদমশুমারি অনুযায়ী ফরহাদাবাদ ইউনিয়নের মোট জনসংখ্যা ২৮,৪৬১ জন। এর মধ্যে পুরুষ ১৩,৫৯৩ জন এবং মহিলা ১৪,৮৬৮ জন। মোট পরিবার ৫,২৮৯টি।
হাটহাজারী উপজেলার সর্ব-উত্তরে ফরহাদাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে মির্জাপুর ইউনিয়ন ও ধলই ইউনিয়ন; পূর্বে ধলই ইউনিয়ন; উত্তরে নাজিরহাট পৌরসভা ও ফটিকছড়ি উপজেলার সুয়াবিল ইউনিয়ন এবং পশ্চিমে সীতাকুণ্ড পৌরসভা, সীতাকুণ্ড উপজেলার বাড়বকুণ্ড ইউনিয়ন ও বাঁশবাড়িয়া ইউনিয়ন অবস্থিত।
ফরহাদাবাদ ইউনিয়ন হাটহাজারী উপজেলার আওতাধীন ১নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। ছোট কাঞ্চনপুর, জঙ্গল উদালিয়া, মাহামুদাবাদ, পশ্চিম ফরহাদাবাদ, পূর্ব মন্দাকিনী ও উদালিয়া -এ ৬টি মৌজা নিয়ে ফরহাদাবাদ ইউনিয়ন গঠিত।
ওয়ার্ডভিত্তিক এ ইউনিয়নের গ্রামগুলো হল:
একদা ফরহাদ শাহ নামক ব্যক্তির শাসন ছিল এই এলাকায়, তখন ফরহাদ শাহ এর নাম অনুসারে এর নাম 'ফরহাদাবাদ'।
২০১১ সালের আদমশুমারি অনুযায়ী ফরহাদাবাদ ইউনিয়নের সাক্ষরতার হার ৫৯.৬%। ফরহাদাবাদ উচ্চ বিদ্যালয় এই ইউনিয়নের সবচেয়ে বড় এবং প্রসিদ্ধ বিদ্যালয়। এটি ১৯৬৬ সালে স্থাপিত। এ ইউনিয়নে ১টি কলেজ, ২টি মাধ্যমিক বিদ্যালয়, ১টি মহিলা মাদ্রাসা, ১টি নিম্ন মাধ্যমিক বিদ্যালয়, ১৫টি প্রাথমিক বিদ্যালয় ও ১টি কিন্ডারগার্টেন রয়েছে।
ফরহাদাবাদ ইউনিয়নে যোগাযোগের প্রধান সড়ক হল চট্টগ্রাম-নাজিরহাট সড়ক। এছাড়া রয়েছে ধলই-বাড়বকুণ্ড সড়ক।
চট্টগ্রাম-নাজিরহাট সড়কে সব ধরনের যানবাহন চলাচল করে। অন্যান্য সড়কগুলোতে প্রধান যোগাযোগ মাধ্যম সিএনজি চালিত অটোরিক্সা।
সড়ক পথ ছাড়াও ফরহাদাবাদ ইউনিয়নে যোগাযোগের জন্য চট্টগ্রাম-নাজিরহাট রেলপথ রয়েছে।
ফরহাদাবাদ ইউনিয়নের ৪০টি মসজিদ, ১টি ঈদগাহ, ২টি মন্দির ও ২টি বিহার রয়েছে।
ফরহাদাবাদ ইউনিয়নের মধ্য দিয়ে প্রবাহিত হচ্ছে মন্দাকিনী খাল।
ফরহাদাবাদ ইউনিয়নের প্রধান ৩টি হাট/বাজার হল আবদুল জব্বার হাট, নাজিরহাট এবং নুর আলি মিয়ার হাট।
ফরহাদাবাদ ইউনিয়নের দর্শনীয় স্থানগুলোর মধ্যে রয়েছে:
গড়দুয়ারা ইউনিয়ন

গড়দুয়ারা বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
গড়দুয়ারা ইউনিয়নের আয়তন ১,২৮২ একর (৫.১৯ বর্গ কিলোমিটার)।
২০১১ সালের আদমশুমারি অনুযায়ী গড়দুয়ারা ইউনিয়নের মোট জনসংখ্যা ১০,২৮৭ জন। এর মধ্যে পুরুষ ৪,৮৬৯ জন এবং মহিলা ৫,৪১৮ জন। মোট পরিবার ২,০২৬টি।
হাটহাজারী উপজেলার পূর্বাংশে গড়দুয়ারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের দক্ষিণে উত্তর মাদার্শা ইউনিয়ন, পশ্চিমে মেখল ইউনিয়ন, উত্তরে হালদা নদী ও রাউজান পৌরসভা এবং পূর্বে হালদা নদী ও রাউজান উপজেলার বিনাজুরী ইউনিয়ন ও পূর্ব গুজরা ইউনিয়ন অবস্থিত।
গড়দুয়ারা ইউনিয়ন হাটহাজারী উপজেলার আওতাধীন ৯নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। তৎকালীন মাদার্শা ইউনিয়নের গড়দুয়ারা মৌজা নিয়ে এ ইউনিয়ন গঠিত।
এ ইউনিয়নের গ্রামগুলো হল:
১৯৭১ সালে স্বাধীনতা পূর্ব গড়দুয়ারা হাটহাজারী উপজেলাধীন উত্তর মাদার্শা ইউনিয়নের একটি গ্রামকে নিয়ে 'এ' ওয়ার্ড হিসেবে পরিচিত ছিল। স্বাধীনতা পরবর্তী ১৯৭২ সালে তৎকালের সরকার প্রধান মরহুম বঙ্গবন্ধু শেখ মুজিবুর রহমান ক্ষমতায় আসার পর বৃহত্তর ইউনিয়নের বিভিন্ন গ্রামকে ক্ষুদ্র ক্ষুদ্র ইউনিয়নে ভাগ করার সিদ্ধান্ত জারি করেন।
ব্রিটিশ শাসনামলে ব্রিটিশ সরকার মাদার্শা ইউনিয়স্থ গড়দুয়ারা গ্রামটি নামকরণ করার তথ্য উদঘাটনে তৎকালীন সমাজ সচেতন বিশিষ্ট ব্যক্তিগণ ভিন্ন ভিন্ন মত পোষন করলেও বেশির ভাগ ব্যক্তিবর্গ তৎকালীন ব্রিটিশ সরকার পার্বত্য চট্টগ্রামকে নিয়ন্ত্রণে রাখতে হাটহাজারী থানা পার্বত্য এলাকার একমাত্র প্রবেশদ্বার হওয়ায় অত্যন্ত গুরত্বসহকারে প্রাধান্য দেয় এবং কয়েক হাজার সেনা সদস্যের সমন্বয়ে হাটহাজারী নামকরণ করে বিভিন্ন ইউনিয়ন ও গ্রামে প্রতিরোধ কেল্লা গড়ে তুলেন, সে হিসেবে গড়দুয়ারাকে নিরাপত্তা কেল্লা হিসেবে ব্রিটিশ সরকার অগ্রাধিকার দেয় । নিরাপত্তা কেল্লা শব্দটির অর্থটি পরবর্তীতে গড়দুয়ারা শব্দে রূপান্তরিত হয়। যার গড় শব্দের অর্থ কেল্লা এবং দুয়ারা শব্দের অর্থ নিরাপদে ঘেরা। এ দুই শব্দের সমন্বয়ে 'গড়দুয়ারা' নামটির উৎপত্তি হয় বলে জানা যায়।
২০১১ সালের আদমশুমারি অনুযায়ী গড়দুয়ারা ইউনিয়নের সাক্ষরতার হার ৬৫.৯%। এ ইউনিয়নে ২টি মাধ্যমিক বিদ্যালয়, ১টি মাদ্রাসা, ৭টি প্রাথমিক বিদ্যালয় ও ২টি কিন্ডারগার্টেন রয়েছে।
গড়দুয়ারা ইউনিয়নে যোগাযোগের প্রধান প্রধান সড়কগুলো হল হাটহাজারী-গড়দুয়ারা আজিদিয়া -মজিদিয়া সড়ক, ফতেয়াবাদ-গড়দুয়ারা সড়ক এবং মাদার্শা-গড়দুয়ারা সড়ক।
প্রধান যোগাযোগ মাধ্যম সিএনজি চালিত অটোরিক্সা।
গড়দুয়ারা ইউনিয়নের উত্তর ও পূর্ব পাশ দিয়ে বয়ে চলেছে হালদা নদী। এছাড়াও রয়েছে পুরআউলি খাল।
গড়দুয়ারা ইউনিয়নের প্রধান ৩টি হাট/বাজার:
১. নয়াহাট ( ইসলামীয়াহাট)
২.কামদর আলী চৌধুরী হাট এবং 
৩.লোহার পুল বাজার।
গড়দুয়ারা ইউনিয়নের দর্শনীয় স্থানগুলোর মধ্যে রয়েছে:
গুমানমর্দন ইউনিয়ন

গুমানমর্দন বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
গুমানমর্দন ইউনিয়নের আয়তন ২,৯৩২ একর (১১.৮৭ বর্গ কিলোমিটার)।
২০১১ সালের আদমশুমারি অনুযায়ী গুমানমর্দন ইউনিয়নের মোট জনসংখ্যা ১২,৭১৭ জন। এর মধ্যে পুরুষ ৫,৭৪৫ জন এবং মহিলা ৬,৯৭২ জন। মোট পরিবার ২,৫৭৩টি।
হাটহাজারী উপজেলার উত্তর-পূর্বাংশে গুমানমর্দন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ধলই ইউনিয়ন, পশ্চিমে মির্জাপুর ইউনিয়ন, দক্ষিণে ছিপাতলী ইউনিয়ন এবং পূর্বে নাঙ্গলমোড়া ইউনিয়ন, হালদা নদী ও ফটিকছড়ি উপজেলার সমিতিরহাট ইউনিয়ন অবস্থিত।
গুমানমর্দন ইউনিয়ন হাটহাজারী উপজেলার আওতাধীন ৪নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি "গুমানমর্দন" মৌজা নিয়ে গঠিত। এ ইউনিয়নের গ্রামগুলো হল:
১৫০৫ সালে সুলতান নসরত শাহ শঙ্খ নদীর তীর পর্যন্ত তার রাজ্য বিস্তৃত করেন এবং ৩ নম্বর ফতেয়াবাদে রাজধানী স্থাপন করেন। এ বিজয়ের পর স্থানীয় জনগণ তাকে "পেপীড় মর্দন" উপাধি প্রদান করেন। সুলতানের বিজয়ের স্মারক হিসেবে এলাকাটির নামকরণ করা হয় "গৌড় মর্দন"। বর্তমানে সেখানে "গৌড় সুলতানের বাড়ী" নামে একটি স্থাপনা রয়েছে। পরবর্তীতে এলাকাটির নাম "গুমানমর্দন" হয়ে যায়। বাংলাদেশের স্বাধীনতার পূর্বে গুমানমর্দন, ছিপাতলী ও নাঙ্গলমোড়া মৌজা নিয়ে গুমানমর্দন ইউনিয়ন গঠিত হয়, যা স্বাধীনতার পর তিন ভাগে বিভক্ত করা হয়।
২০১১ সালের আদমশুমারি অনুযায়ী গুমানমর্দন ইউনিয়নের সাক্ষরতার হার ৬৩.৯%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৯টি প্রাথমিক বিদ্যালয় রয়েছে।
গুমানমর্দন ইউনিয়নে যোগাযোগের প্রধান প্রধান সড়কগুলো হল হাটহাজারী-গুমানমর্দন সড়ক এবং মির্জাপুর-গুমানমর্দন সড়ক।
প্রধান যোগাযোগ মাধ্যম সিএনজি চালিত অটোরিক্সা।
গুমানমর্দন ইউনিয়নে ১০টি মসজিদ, ২টি ঈদগাহ, ১টি মন্দির ও ৩টি বিহার রয়েছে।
গুমানমর্দন ইউনিয়নের উত্তর-পূর্ব পাশ দিয়ে বয়ে চলেছে হালদা নদী। এছাড়া এ ইউনিয়নের উপর দিয়ে প্রবাহিত হচ্ছে বোয়ালিয়া খাল, কুমারী খাল, তুলাতলী খাল, বিপুলা খাল, বালুখালী খাল এবং মরা বিপুলা খাল।
গুমানমর্দন ইউনিয়নের প্রধান ৩টি হাট/বাজার হল পেসকার হাট, কানাইয়া হাট, এবং জিলানী হাট।
হাটহাজারী ইউনিয়ন

হাটহাজারী বাংলাদেশের চট্টগ্রাম জেলার অন্তর্গত হাটহাজারী উপজেলার একটি বিলুপ্ত ইউনিয়ন।
হাটহাজারী ইউনিয়নের আয়তন ছিল ৫,৯৬২ একর (২৪.১৩ বর্গ কিলোমিটার)।
২০১১ সালের আদমশুমারি অনুযায়ী হাটহাজারী ইউনিয়নের মোট জনসংখ্যা ছিল ৭৪,৫৬৫ জন। এর মধ্যে পুরুষ ছিল ৩৯,৩২৯ জন এবং মহিলা ৩৫,২৩৬ জন। মোট পরিবার ছিল ১৪,২৬৮টি।
হাটহাজারী ইউনিয়নকে পৌরসভায় উন্নীত করা হলে এই ইউনিয়নের কার্যক্রম বিলুপ্ত হয়ে যায়।
মেখল ইউনিয়ন

মেখল বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
মেখল ইউনিয়নের আয়তন ২,৮৬৭ একর (১১.৬০ বর্গ কিলোমিটার)।
২০১১ সালের আদমশুমারি অনুযায়ী মেখল ইউনিয়নের মোট জনসংখ্যা ৩০,৪৩১ জন। এর মধ্যে পুরুষ ১৬,০০০ জন এবং মহিলা ১৪,৪৩১ জন। মোট পরিবার ৫,১৪৭টি।
হাটহাজারী উপজেলার পূর্বাংশে মেখল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে ছিপাতলী ইউনিয়ন ও হাটহাজারী পৌরসভা; পশ্চিমে হাটহাজারী পৌরসভা; দক্ষিণে ফতেপুর ইউনিয়ন ও উত্তর মাদার্শা ইউনিয়ন এবং পূর্বে গড়দুয়ারা ইউনিয়ন, রাউজান পৌরসভা ও রাউজান উপজেলার গহিরা ইউনিয়ন অবস্থিত।
মেখল ইউনিয়ন হাটহাজারী উপজেলার আওতাধীন ৮নং ইউনিয়ন পরিষদ। এ ইউনিয়ন জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি ৫টি মৌজায় বিভক্ত। এ ইউনিয়নের গ্রামগুলো হল:
মেখল হাটহাজারী উপজেলা সদরের সংলগ্ন একটি ইউনিয়ন। মেখলা শব্দ থেকে মেখল নামের উৎপত্তি। মেখলা অর্থ কটিবন্ধ বা কোমরের হার। স্ত্রী লোকেরা যে স্বর্ণের হার অলংকার পরিধান করে থাকে তাকে মেখলা বলা হয়। অনেকের মতে হালদা নদীর অনেকগুলো উপনদী এই গ্রামের উপর দিয়ে আঁকাবাঁকা হয়ে ছড়িয়ে রয়েছে বলে মেখলা নামের উৎপত্তি হয়েছে। মেখল গ্রামের দক্ষিণে মিঠাছড়া, মাঝখানে সানখালী, উত্তর পূর্বে বোয়ালীয়া খাল, দক্ষিণ পূর্বে পরাগল খাল ছাড়াও আরও অনেক উপনদী শাখা নদী প্রবাহিত। প্রাচীন পতিগণ মেখলকে প্রাকৃতিক অপরূপ দৃশ্যের সাথে তুলনা করত। নারীর কোমরের অলংকারের সাথে মিল রেখেছেন মেখলা। এখানে বঙ্গ বিখ্যাত বৈষ্ণব চুডামনি পুন্ড্ররীক বিদ্যানিধির জন্মস্থান। নবাবী আমলের মুন্সী নজর মোহাম্মদ কাজী ও তার সৈনিক বিভাগের জমাদার মুন্সী মোহাম্মদ হানিফ এখানে অবস্থান করতেন। বাংলা ভাষার আদি নিদর্শন চর্যাপদের রচয়িতা সিদ্ধাচার্য কাহ্নপাদ এর প্রধান শিষ্যের নাম মেখলা। প্রখ্যাত শ্রীমত জ্যোতিঃ পাল মহাথেরো তাঁর রচিত চর্যাপদ গ্রন্থে বলেছেন স্ত্রী লোকের নিতম্বের সামনের ভাগকে জঘন বা কোমর বলা হয়। চর্যাপদ ৪নং প্রথম শব্দ তি-অড়া এর শাব্দিক অর্থ তি অড্ডা, ত্রিবৃত্তা। ত্রিবৃত্তা শব্দের অর্থ মেখলা বা জঘন। এখানে কবি নবীন চন্দ্র সেনের আদি পুরুষ বসতি স্থাপন করেন।
২০১১ সালের আদমশুমারি অনুযায়ী মেখল ইউনিয়নের সাক্ষরতার হার ৭২%। এ ইউনিয়নে ৫টি মাধ্যমিক বিদ্যালয়, ২টি মাদ্রাসা ও ১৩টি প্রাথমিক বিদ্যালয় রয়েছে।
মেখল ইউনিয়নে যোগাযোগের প্রধান সড়ক হল চট্টগ্রাম-রাঙ্গামাটি মহাসড়ক। এছাড়া রয়েছে হাটহাজারী-গড়দুয়ারা সড়ক এবং মাদার্শা-মেখল সড়ক। চাঁদ গাজী সড়ক-এটি নাঙ্গলমোরা ও ছিপাতলী ইউনিয়ন কে চট্টগ্রাম রাঙ্গামাটি মহাসড়কের সাথে সংযুক্ত করে ।
চট্টগ্রাম-রাঙ্গামাটি মহাসড়কে সব ধরনের যানবাহন চলাচল করে। এছাড়া অন্যান্য সড়কগুলোতে প্রধান যোগাযোগ মাধ্যম সিএনজি চালিত অটোরিক্সা।
মেখল ইউনিয়নে প্রায় ৮০টি মসজিদ ও ১০টি মন্দির রয়েছে।
মেখল ইউনিয়নের পূর্ব পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে হাতিয়া খাল, মহেশখালী খাল, চেংখালী খাল, তারাবিল খাল, নাপিতা খাল, মিঠাছড়া, সানখালী, বোয়ালিয়া খাল এবং পরাগল খাল।
মেখল ইউনিয়নের প্রধান প্রধান হাট/বাজারগুলো হল ইছাপুর ফয়জিয়া বাজার, কাসিমার বটতল বাজার, ফকির হাট এবং সত্তার হাট।
মেখল ইউনিয়নের দর্শনীয় স্থানগুলোর মধ্যে রয়েছে:
মেখল ইউনিয়নের উল্লেখযোগ্য ব্যক্তিগণের মধ্যে রয়েছেন:
মির্জাপুর ইউনিয়ন, হাটহাজারী

মির্জাপুর বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
মির্জাপুর ইউনিয়নের আয়তন ৬,৪৫১ একর (২৬.১১ বর্গ কিলোমিটার)।
২০১১ সালের আদমশুমারি অনুযায়ী মির্জাপুর ইউনিয়নের মোট জনসংখ্যা ৪০,০৫২ জন। এর মধ্যে পুরুষ ২০,১১৯ জন এবং মহিলা ১৯,৯৩৩ জন। মোট পরিবার ৭,৪৪৪টি।
হাটহাজারী উপজেলার মধ্য-পশ্চিমাংশে মির্জাপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ফরহাদাবাদ ইউনিয়ন ও ধলই ইউনিয়ন, পূর্বে গুমানমর্দন ইউনিয়ন ও ছিপাতলী ইউনিয়ন, দক্ষিণে হাটহাজারী পৌরসভা এবং পশ্চিমে সীতাকুণ্ড উপজেলার কুমিরা ইউনিয়ন অবস্থিত।
মির্জাপুর ইউনিয়ন হাটহাজারী উপজেলার আওতাধীন ৩নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি ৮টি মৌজায় বিভক্ত। এ ইউনিয়নের গ্রামগুলো হল:
মির্জা ফার্সী শব্দ। এটা আমীরজাদা উপাধী। এর অর্থ আমীর এর সন্তান। ফার্সীতে রাজ পুরুষদেরকে আমীর এবং বিশিষ্ট অভিজাত পরিবারের সন্তানকে মীর জাদা বা মির্জা বলা হয়। হাটাহাজারীর মির্জাপুর মির্জা আমীর আলী প্রতিষ্ঠা করেন। মির্জাপুর মির্জা বংশের স্মৃতি বহন করেছে। মির্জা বংশের নামানুসারেই ইউনিয়নের নাম হয় 'মির্জাপুর'। ১৯৭৪ সালের বাংলাদেশ পরিসংখ্যান ব্যুরো মতে হাশিমনগর, মির্জাপুর ও চারিয়া মৌজা নিয়ে মির্জাপুর ইউনিয়ন গঠিত। ১৯৮৯ সালের পরিসংখ্যান ব্যুরো মোতাঊশ এবং বর্তমানে আন্দরঘোনা, চারিয়া, ছনখোলা, হাশিমনগর, জঙ্গল চারিয়া, জঙ্গল উত্তর পাহাড়তলী, মির্জাপুর ও উত্তর পাহাড়তলী মৌজা নিয়ে মির্জাপুর ইউনিয়ন গঠিত।
২০১১ সালের আদমশুমারি অনুযায়ী মির্জাপুর ইউনিয়নের সাক্ষরতার হার ৫০%। এ ইউনিয়নে ১টি কলেজ, ৩টি মাধ্যমিক বিদ্যালয়, ২টি মাদ্রাসা, ১টি নিম্ন মাধ্যমিক বিদ্যালয়, ১২টি প্রাথমিক বিদ্যালয় ও ৪টি কিন্ডারগার্টেন রয়েছে।
মির্জাপুর ইউনিয়নে যোগাযোগের প্রধান সড়ক চট্টগ্রাম-নাজিরহাট সড়ক। এ সড়কে সব ধরনের যানবাহন চলাচল করে। তবে অন্যান্য সড়কগুলোে প্রধান যোগাযোগ মাধ্যম সিএনজি চালিত অটোরিক্সা।
সড়ক পথ ছাড়াও মির্জাপুর ইউনিয়নে যোগাযোগের জন্য রেলপথ রয়েছে। চট্টগ্রাম-নাজিরহাট রেলপথের সরকারহাট স্টেশনই রেলযোগে মির্জাপুর ইউনিয়নে যোগাযোগের মাধ্যম।
মির্জাপুর ইউনিয়নে ৬৩টি মসজিদ, ১১টি মন্দির ও ৩টি প্যাগোডা রয়েছে।
মির্জাপুর ইউনিয়নের উপর দিয়ে প্রবাহিত হচ্ছে কুমারী খাল, বালুখালী খাল, চারিয়া লালমতি খাল, চারিয়া সোনাইছড়ি খাল এবং চারিয়া কবিরা ছড়া।
মির্জাপুর ইউনিয়নের প্রধান প্রধান হাট/বাজারগুলো হল চারিয়া নয়াহাট, জুইগ্যা হাট, বাকর আলী চৌধুরী হাট, মনিয়া পুকুর হাট (এনায়েতপুর বাজার), মুহুরী হাট এবং সরকার হাট।
মির্জাপুর ইউনিয়নের দর্শনীয় স্থানগুলোর মধ্যে রয়েছে:
উত্তর মাদার্শা ইউনিয়ন

উত্তর মাদার্শা বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
উত্তর মাদার্শা ইউনিয়নের আয়তন ৩,০৩৭ একর (১২.২৯ বর্গ কিলোমিটার)।
২০১১ সালের আদমশুমারি অনুযায়ী উত্তর মাদার্শা ইউনিয়নের মোট জনসংখ্যা ২২,০৫৫ জন। এর মধ্যে পুরুষ ১০,৪৮০ জন এবং মহিলা ১১,৫৭৫ জন। মোট পরিবার ৪,২৬৬টি।
হাটহাজারী উপজেলার দক্ষিণ-পূর্বাংশে উত্তর মাদার্শা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে গড়দুয়ারা ইউনিয়ন, মেখল ইউনিয়ন ও রাউজান উপজেলার পশ্চিম গুজরা ইউনিয়ন; পশ্চিমে ফতেপুর ইউনিয়ন ও চিকনদণ্ডী ইউনিয়ন; দক্ষিণে দক্ষিণ মাদার্শা ইউনিয়ন, রাউজান উপজেলার উরকিরচর ইউনিয়ন, হালদা নদী ও রাউজান উপজেলার পশ্চিম গুজরা ইউনিয়ন এবং পূর্বে রাউজান উপজেলার পশ্চিম গুজরা ইউনিয়ন, হালদা নদী ও রাউজান উপজেলার পূর্ব গুজরা ইউনিয়ন অবস্থিত।
উত্তর মাদার্শা হাটহাজারী উপজেলার আওতাধীন ১০নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এ ইউনিয়নের গ্রামগুলো হল:
প্রখ্যাত সুফিসাধক হযরত বদিউদ্দিন শাহ মাদার বা মাদারী শাহ এর নাম অনুসারে মাদার্শা গ্রামের নামকরণ করা হয়েছে।
১৯৬০ খ্রিষ্টাব্দের আগে গড়দুয়ারা, উত্তর মাদার্শা ও দক্ষিণ মাদার্শা 'মাদার্শা' নামেই একটি ইউনিয়ন ছিল।
২০১১ সালের আদমশুমারি অনুযায়ী উত্তর মাদার্শা ইউনিয়নের সাক্ষরতার হার ৬৮.৫%। এ ইউনিয়নে ৩টি মাধ্যমিক বিদ্যালয়, ৫টি মাদ্রাসা, ১টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
উত্তর মাদার্শা ইউনিয়নে যোগাযোগের প্রধান প্রধান সড়কগুলো হল হাটহাজারী-উত্তর মাদার্শা সড়ক, মদুনাঘাট-উত্তর মাদার্শা সড়ক এবং ফতেয়াবাদ-উত্তর মাদার্শা সড়ক।
প্রধান যোগাযোগ মাধ্যম সিএনজি চালিত অটোরিক্সা।
উত্তর মাদার্শা ইউনিয়নে ৪৬টি মসজিদ ও ৫টি মন্দির রয়েছে।
উত্তর মাদার্শা ইউনিয়নের পূর্ব, দক্ষিণ ও মধ্যভাগ দিয়ে প্রবাহিত হয়েছে হালদা নদী।
উত্তর মাদার্শা ইউনিয়নের প্রধান প্রধান হাট/বাজারগুলো হল:
রাউজান ইউনিয়ন

রাউজান বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
রাউজান ইউনিয়নের আয়তন ৬১৫৬ একর (২৪.৯১ বর্গ কিলোমিটার)।
২০০১ সালের পরিসংখ্যান অনুযায়ী রাউজান ইউনিয়নের লোকসংখ্যা ২১,৩১৬ জন। এর মধ্যে পুরুষ ১০,৫৭৭ জন এবং মহিলা ১০,৭৩৯ জন।
রাউজান উপজেলার পূর্বাংশে রাউজান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের উত্তরে ডাবুয়া ইউনিয়ন, পশ্চিমে রাউজান পৌরসভা ও বিনাজুরী ইউনিয়ন, দক্ষিণে কদলপুর ইউনিয়ন এবং পূর্বে রাঙ্গামাটি জেলার কাউখালী উপজেলার বেতবুনিয়া ইউনিয়ন অবস্থিত।
রাউজান ইউনিয়ন রাউজান উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি "কদলপুর", "কেউটিয়া", "পশ্চিম রাউজান" ও "পূর্ব রাউজান" এ ৪টি মৌজায় বিভক্ত।
এ ইউনিয়নের গ্রামগুলো হল:
রাউজান উপজেলার প্রাচীন ইতিহাসের সাথে বৌদ্ধ উপনিবেশের সম্পর্ক ওতপ্রোতভাবে জড়িত। জানা গেছে যে, রাউজানে আদি বসতি স্থাপনকারী হলো বৌদ্ধরা। বিনাজুরীতে প্রায় ৪ শত বছরের প্রাচীন বৌদ্ধবিহার রয়েছে। রাউজান এলাকার নামকরণের সাথেও বৌদ্ধ ঐতিহ্য জড়িত। কারণ মোগল সুবেদার শায়েস্তা খান কর্তৃক ১৬৬৬ খ্রিষ্টাব্দে চট্টগ্রাম দখলের প্রায় ১০০০ বছর পূর্ব থেকে সারা চট্টগ্রাম অঞ্চলই বৌদ্ধ ধর্মাবলম্বী মগ বা আরাকানীদের অধিকারে ছিল। ফলে রসিকতা করে অনেকে চট্টগ্রামকে ‘মগের মুল্লুক’ও বলতেন। সে অনুযায়ী ধারণা করা হয় যে, রাউজানও একসময় আরাকান রাজ্যের অন্তর্গত ছিল। আরাকানী ভাষায় এটিকে বলা হতো "রজোওয়াং" বা রাজ পরিবারের ভূমি। আর এ নামের অপভ্রংশ থেকেই "রাউজান" নামের উৎপত্তি হয়েছে বলে বিশিষ্ট পণ্ডিতগণের ধারণা।
রাউজান ইউনিয়নে সাক্ষরতার হার ৬২.৭৮%। এ ইউনিয়নে ৩টি মাধ্যমিক বিদ্যালয়, ২টি দাখিল মাদ্রাসা ও ১০টি প্রাথমিক বিদ্যালয় রয়েছে।
রাউজান ইউনিয়নের প্রধান সড়ক চট্টগ্রাম-রাঙ্গামাটি মহাসড়ক। এ সড়কে সব ধরনের যানবাহন চলাচল করে। এছাড়াও রয়েছে উত্তর ও দক্ষিণ রাউজানের যোগাযোগের প্রধান সড়ক হাফেজ বজলুর রহমান সড়ক। প্রধান যোগাযোগ মাধ্যম সিএনজি চালিত অটোরিক্সা।
রাউজান ইউনিয়নে ৩৪টি মসজিদ, ১টি ঈদগাহ, ১৬টি মন্দির ও ১০টি প্যাগোডা রয়েছে।
রাউজান ইউনিয়নের প্রধান ২টি হাট/বাজার হল নাতোয়ান বাগিচা বাজার এবং রমজান আলী হাট।
চট্টগ্রাম শহর হতে কাপ্তাই সড়কে বাস যোগে রাউজান পাহাড়তলী উত্তরে পূর্ব রাউজান রাবার বাগানে যাওয়া যায়।